open-index/open-wikipedia-markdown huggingface dataset:
அக்யூலா

**அக்யூலா** (*Aquila*), என்பது தொலைதூரத்தில் அமைந்துள்ள பகுதிகளுக்கு இணைய சேவையை அளிப்பதற்காக முகநூல் நிறுவனத்தால் வடிவமைக்கப்பட்டுள்ள இன்னும் முழுமையான பயன்பாட்டுக்கு வராத பரீட்சார்த்த நிலையில் இருக்கக்கூடிய சூரிய சக்தியால் இயங்கக் கூடிய ஆளில்லாத வானூர்தியின் பெயராகும். முகநூல் நிறுவனர் மார்க் சக்கர்பெர்க் இதனை முன்னெடுத்திருக்கிறார். விண்ணில் பறந்தபடியே தடையில்லா இணையதள சேவையை (Wi-fi hot spot) வழங்கும் சக்தி படைத்தது.

இந்த அக்யூலா ஆளில்லாத விமானத்தை முகநூல் நிறுவனம் வெள்ளோட்டம் விட்டுள்ளது. 2016 டிசம்பரில் இதன் ஓட்டம் நடத்தப்பட்டாலும் அந்த விமானம் தரையிறங்குவதில் சிக்கல்  ஏற்பட்டது. ஜூலை முதல் வாரத்தில் அந்த சிக்கலுக்கு தீர்வு கண்ட பின்னர் அக்யூலா சூரிய ஆற்றல் விமானத்தை அமெரிக்காவின் அரிசோனா பகுதியில் சோதனை செய்து பார்த்திருக்கிறது. போயிங் விமானத்தை விட மிகப் பெரிய இறக்கைகளைக் கொண்ட இந்த ஆளில்லா விமானம் 3 ஆயிரம் அடி உயரத்துக்குச் சென்றதுடன், ஒன்றே முக்கால் மணி நேரம் வானிலேயே உலா வந்தது. நொடிக்கு 20 ஜிபி இணையவேகத்தில் 13 கி.மீ தூரத்துக்கு இணைய சேவையை வழங்கும் பணியை சோதித்து வெற்றி பெற்றுள்ளது.

## மேற்கோள்

## வெளி இணைப்புகள்
*"The technology behind Aquila", *Facebook.com*

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:ஆளில்லாத வானூர்திகள்
பகுப்பு:இணையம் சார்ந்த படைப்புகள்
ஆரூர் தமிழ்நாடன்

**சு. ரா. மோகன்** எனும் இயற்பெயர் கொண்ட **[[ஆரூர்]] தமிழ்நாடன்**, தமிழ்நாட்டைச் சேர்ந்த எழுத்தாளர், இதழாளர், மற்றும் தொகுப்பாசியர் ஆவார். 

## வாழ்க்கை
திருவாரூரை தோற்றுவாயாகக் கொண்டவர். அ. வீரையா வாண்டையார் நினைவு ஸ்ரீ புட்பம் கல்லூரி தமிழ் இலக்கியம் பயின்றவர்.

தனது 19 ம் வயதில் "கலைஞர்" மு. கருணாநிதிக்கு வெண்பா எழுதியவர். மூன்று உலகத் தமிழ் மாநாடுகளில் இவருடைய கவிதை தேர்வு பெற்று, பரிசும் பெற்றவர்.

"உவமைக் கவிஞர்" சுரதா தலைமையில் நடந்த கவியரங்க மேடைகளில் தவறாமல் இடம்பெற்றவர். திருவாரூரில் ஏராளமான கவியரங்கம் மூலம் தமிழை வளர்த்தவர்.

இவர் இணையரின் பெயர் அமுதா. இவர்களின் மகன் நாடன் சூர்யாவும் ஒரு கவிஞர் ஆவார்.

## பணி :
புகழ்பெற்ற புலனாய்வு இதழான ''நக்கீரன்'' இதழின் தலைமைத் துணை ஆசிரியராகவும், இனிய உதயம் இலக்கியத் திங்களிதழின் இணை ஆசிரியராகவும் பணியாற்றி வருகிறார்.  

## சர்ச்சைகள்
தமிழ்த் திரைப்படமான எந்திரன் திரைப்படத்தின் கதை தன்னுடையது என்று உரிமை கோரி ஆரூர் தமிழ்நாடன் சென்னை உயர் நீதிமன்றத்தில் வழக்குத் தொடர்ந்தார்.

## படைப்புகள்
இவர் மரபுக் கவிதை, புதுக்கவிதை என இரண்டையும் எழுதுபவர்.
* இவரது முதல் கவிதை நூலான கற்பனைச் சுவடுகள், மு. கருணாநிதியின் அணிந்துரையோடு, இவரது 21-வது வயதில், வெளியானது.  இந்த நூலை கவியரசர் பொன்னிவளவன் வெளியிட்டு பாராட்டுரை நிகழ்த்தினார்.  
* இவரது ’சூரியனைப் பாடுகிறேன்’ என்ற வெண்பாவால் ஆன கவிதை  நூலை, உவமைக் கவிஞர் சுரதா திருக்குவளையில் வெளியிட்டார். இது மு. கருணாநிதியைப் பற்றிய நூல் ஆகும்.
* நீ ஒருபகல், ஈரோடு தந்த இடி, சிறகுகளாகும் சிலுவைகள், உயிர் திருடும் உனக்கு, திக் திக் தீபிகா, கனவே கனவே எங்கே போனாய்? என்பது போன்ற பல்வேறு நூல்களையும் படைத்திருக்கிறார்.
* இவரது கவிதை, கோவை பாரதியார் பல்கலைக்கழகப் பாட நூலில் இடம் பெற்றிருக்கிறது.

## தொகுப்புகள்
* மறைந்த பாடலாசிரியர் நா.முத்துக்குமாரைப் பற்றிய கட்டுரைப் பதிவுகளை ‘ஆனந்த யாழ்’ என்ற தலைப்பில் தொகுத்திருக்கிறார்.
* இனிய உதயம் நேர்காணல்களை, இலக்கிய ஜாம்பவான்களின் இன்னொரு உலகம் என்ற தலைப்பில் தொகுத்து நூலாக வெளியிட்டுள்ளார்.     

## விருது மற்றும் பட்டங்கள்
* தமிழ்நாடு கலை இலக்கியப் பெருமன்றத்தின் கவிதைத் தொகுப்புக்கான பரிசை, எட்டயபுரத்தில் நடந்த பாரதி நூறாண்டு விழாவில் பெற்றிருக்கிறார்.
* பாவேந்தர் நூற்றாண்டு விழாவில் தமிழக அரசின் பரிசுக் கவிஞராகத் தேர்ந்தெடுக்கப்பட்டு சிறப்பிக்கப்பட்டிருக்கிறார். 
*  தொல். திருமாவளவன், இவருக்கு ’பெரியார் விருது’ வழங்கிச் சிறப்பித்திருக்கிறார்.  
* சென்னை பரிவு அறக்கட்டளை, 2017-ல் தன் முதல் ’கவிக்கோ’ விருதை ஆரூர் தமிழ்நாடனுக்கு வழங்கி சிறப்பித்திருக்கிறது.
*  தஞ்சை உலகத் தமிழ் மாநாட்டுக் கவிதைப் போட்டியிலிலும் (1995) அந்நாள் முதல்வர் ஜெயலலிதாவிடம் பரிசு பெற்றிருக்கிறார். 

### விருதுகள்
* ’கவிமாமணி’
* ’கவிப்புயல்’
* ’கவியருவி’
* ’பாவேந்தர் பட்டயம்’

## மேற்கோள்கள்

பகுப்பு:தமிழ் எழுத்தாளர்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழ்க் கவிஞர்கள்
பகுப்பு:தமிழகக் கவிஞர்கள்
பகுப்பு:திருவாரூர் மாவட்ட மக்கள்
பிஷ்ஹாக் அருவி

**பிஷ்ஹாக் நீர்வீழ்ச்சி** அமெரிக்க மாநிலம் ஒரிகனின் க்ளாட்சோப் நாட்டில் உள்ள ஃபிஷ்ஹாக் க்ரீக் வழியாக அமைந்துள்ள ஒரு நீர்வீழ்ச்சி ஆகும்.,
இது 72 அடியுள்ள ஒரு பரந்த அடுக்கு  நீா்வீழ்ச்சி. இது லீ வுடென் ஃபிஷ்ஹாக் நீர்வீழ்ச்சியின் பாதை மற்றும் பொழுதுபோக்கு தளத்தின் மைய ஈர்ப்பு ஆகும். இந்நீர்வீழ்ச்சி  ஜுவல்லின் மெடோஸ் வனவிலங்கு  பகுதியிலிருந்து. ஒரு மைல் துாரம் அமைந்துள்ளது. இப்பகுதி நெடுஞ்சாலை உள்ள ஜியெல் மற்றும் அஸ்டோரியாவிற்கும் 202 இடையே அமைந்துள்ளது.ஃபிஷ்ஹாக் நீர்வீழ்ச்சி ஓடுகின்ற அமைப்பானது அடுக்கப்பட்ட பேஸ்வால்ட் பத்திகள் போல  ஒரு தடுப்பரணை உருவாக்குகிறது. இது கொலம்பியா ரிவர்ஸ் பாஸால்ட்  போல ஒரே மாதிரியான அமைப்பு ஆகும்.  அது ஒரு பேஸ்வால்ட் பகுதியின்  ஒரு பகுதியாக, மற்றும் ஓட்டர் பாறை மற்றும் ஹக் பாயிண்ட், போல அமைந்துள்ளது.  கிழக்கு ஓரிகான் மற்றும் வாஷிங்டனில் இருந்து கிட்டத்தட்ட 300 மைல்களுக்கு அப்பால் பூமியின் மிக நீண்ட வரிசையில் இந் நீாிவீழ்ச்சி அமைந்துள்ளது. .
## மேற்கோள்

பகுப்பு:ஐக்கிய அமெரிக்க அருவிகள்
காளான் சம்பா (நெல்)

**காளான் சம்பா** அல்லது **காலன் சம்பா** (*Kalan samba*) எனப்படும் இந்த நெல் வகை, ஒரு பாரம்பரிய நெல் வகையாகும்.

## மருத்துவ குணம்
காளான் சம்பாவின் அரிசி உணவு சாப்பிடுவதால், மலை போன்ற அதீத உடற்பலம், பெருகுவதோடு, சில வாத ரோக(*சாத்தியரோகம், அசாத்தியரோகம், யாப்பியரோகம் என மூவகைப்பட்ட நோய்கள் உள்ளன*) நோய்களை போக்கி சுகத்தை அளிப்பதாக கூறப்படுகிறது

## அகத்தியர் குணபாடம்
காளான் சம் பாவரிசி கல்லையொத்த மாபலத்தைக்
கேளாம லேகொடுக்கும் கேளினும் – நீளும்
அனிலத்தைப் போக்கிவிடும் ஆரோக்கி யத்தை
நனிலத்தில் செய்துவிடும் நாடு

* **பொருள்:** இது உலுக்கு மலைபோன்ற உறுதியையும் நன்மயையும் உண்டாக்கும், சிற்சில வளிநோய்களை நீக்கும்.

## இவற்றையும் காண்க

* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
காட்டுகுறிச்சி

** இந்தியா,தமிழ்நாடு,தஞ்சாவூர் மாவட்டம்,பாபநாசம் தாலுக்காவில் காட்டுகுறிச்சி என்ற கிராமம் உள்ளது. **

## விளக்கப்படங்கள்
காட்டுக்குறிச்சியில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை-657 ஆண்கள்- 316 மற்றும் பெண்கள்-341 . பாலின விகிதம்  1079 ஆக உள்ளது.
பகுப்பு:தெளிவுபடுத்தல் தேவையுள்ள விக்கிப்பீடியாக் கட்டுரைகள் from September 2012
பகுப்பு:Articles with invalid date parameter in template
&#x5B;**&#x5D;. கல்வியறிவு விகிதம்  73.36 இருந்தது.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
திப்பிராஜபுரம்

**திப்பிராஜபுரம்** எனும் கிராமம் தமிழ்நாட்டில், தஞ்சாவூர் மாவட்டத்தில் கும்பகோணம் வட்டத்தில் உள்ளது. தென்னிந்தியாவில் பாய்கின்ற திருமலைராஜன், முடிகொண்டான் ஆறுகள் இணையும் இடத்தின் அருகில் அமைந்துள்ளது  இவ்வூரின் அருகே வலங்கைமான் நகரம் அமைந்துள்ளது. இக்கிராமத்தில் புகழ்பெற்ற விக்கிரம சோழேசுவரர், வரதராஜ பெருமாள் கோவில்கள் உள்ளது.

## மக்கள்தொகை
திப்பிராஜபுரத்தில் 2001-ல் மக்கள்தொகை கணக்கெடுப்பின்படி, மொத்த மக்கட்தொகை 3560 ஆகும். இதில் ஆண்கள்- 1796  மற்றும் பெண்கள்-1764. பாலின விகிதம்  982 ஆகும். திப்பிராஜபுர கல்வியறிவு விகிதம் 76.4 ஆக இருந்தது.

## மேற்கோள்கள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
டெத் ஆஃப் எ சைக்கிளிஸ்ட்

***டெத் ஆஃப் எ சைக்கிளிஸ்ட்*** (Death of a Cyclist () என்பது 1955 ஆம் ஆண்டு வெளிவந்த ஒரு எசுபானியத் திரைப்படமாகும். இப்படத்தை உவான் அந்தோனியோ பர்தெம் இயக்கினார்.   மேலும் இதில் இத்தாலிய நடிகை லூசியா போஸே நடித்தார், எல்ஸா ஃபார்கெகாஸ் ஸ்பானிஷ் மொழியில் டப் செய்தார். இப்படம் 1955 கான் திரைப்பட விழாவில் திரைப்பட விமர்சகர்களின் சர்வதேசக் கூட்டமைப்புப் பரிசை (FIPRESCI) வென்றது.

## கதை
படத்தின் தொடக்கத்தில், ஒரு இணையர் மகிழுந்தில்  செல்கிறனர். ஆளற்ற சாலையில் விரைந்துசெல்லும் அந்த கார், மிதிவண்டியில் சென்ற மனிதன் ஒருவன்மீது மோதிவிடுகிறது. இளைஞன் இறங்கிச் சென்று பார்க்கிறான் அடிபட்ட மனிதனின் உயிர் ஊசலாடிக்கொண்டிருக்கிறது. உடனிருக்கும் பெண் அங்கிருந்து சென்றுவிடலாம் என இளைஞனைத் தூண்டுகிறாள். இருவரும் சென்றுவிடுகின்றார்கள். அடிபட்ட மனிதன் இறந்துவிடுகிறான். மறுநாள் நாளிதழில் இது செய்தியாகிறது. அவர்கள் இருவரும் காரில் சென்றதைப் பார்த்ததாகக் கலை விமரிசகன் ஒருவன் பார்த்துவிடுகிறான் அவன் அவர்களை, குறிப்பாக அந்தப் பெண்ணை மிரட்டுகிறான். மகிழுந்தில் வந்த இருவரும் கணவனும் மனைவியும் அல்ல. இருவரும் காதலர்கள். மகிழுந்தில் சென்ற ஆண் கல்லூரி ஒன்றில் பேராசிரியர். அந்தப் பெண்ணும் சமூக அந்தஸ்து பெற்ற ஒருவருடைய மனைவி. அந்தப் பெண்ணால் ஒரே நேரத்தில் ஒருவருடைய மனைவியாகவும் மற்றொருவருடைய காதலியாகவும் இருக்கிறாள். இரு உறவுகளின் அனுகூலங்களையும் அனுபவிக்க ஆசைப்படுகிறாள். காதல் உறவைத் தைரியமாக வெளியில் சொல்ல முடியவில்லை; மிகவும் ரகசியமாகப் பேணுகிறாள். அதனால்தான் அவள் மிரட்டப்படுகிறாள். அவர்களால் கொலையை மறைக்க முடிந்ததே ஒழிய அதன் குற்ற உணர்விலிருந்து தப்பித்துக்கொள்ள இயலாமல் தவிக்கின்றனர்.  விபத்துச் சம்பவம் நடந்ததற்கு மறு நாள் கல்லூரியில் மனக் குழப்பத்துடன் இருக்கும் பேராசிரியர் தன் மாணவி தேர்வில் தோற்றுப்போகக் காரணமாகிறார். ஒரு குற்றச் செயலை மறைத்ததால் தொடர்ந்துவரும் பல சம்பவங்கள் போர், காதல், காமம், திருமணம், சமூக அந்தஸ்து, மத நம்பிக்கை, மனசாட்சி போன்றவை பற்றிய தார்மிகக் கேள்விகளை எழுப்பும் வகையில் படமாக்கப்பட்டிருக்கின்றன.

### விருதுகள்
**வெற்றி**
* கான் திரைப்பட விழா: சர்வதேசக் கூட்டமைப்புப் பரிசு (FIPRESCI Prize), Juan Antonio Bardem; 1955.

## மேற்கோள்கள்

## வெளி இணைப்புகள்
* 
* ''Death of a Cyclist'' essay by Marsha Kinder at The Criterion Collection
*  by Film-O-Tech (Spain)
* ''Death of a Cyclist'' film review by Felicia Feaster at Turner Classic Movies
* 

பகுப்பு:1955 திரைப்படங்கள்
பகுப்பு:எசுப்பானிய மொழித் திரைப்படங்கள்
மீனவன் (கவிஞன்)

**மீனவன் (கவிஞன்)**, இந்தியா, தமிழ்நாடு மாநிலம், நாகப்பட்டினம் மாவட்டம், தரங்கம்பாடியில் பிறந்தவர் ஆவார். இவரது இயற்பெயர் *கு. நாராயணசாமி* என்பதாகும். நல்லாசிரியர். அண்ணாதுரை, மு.கருணாநிதி, ம. கோ. இராமச்சந்திரன் ஆகிய முதல்வர்களிடம் கவிதைகள் எழுதியமைக்காகப் பாராட்டுப் பெற்றவர் இவர். இவர் சிறந்த எழுத்தாளராக  அறமுகமானார் 

## எழுதிய நூல்கள்
# கொஞ்சும் குழந்தை
# உழைக்கும் பரிதி
# முத்திரைக் குமரி 

## மேற்கோள்

பகுப்பு:தமிழ் எழுத்தாளர்கள்
கருப்பூர்,பட்டுக்கோட்டை தாலுக்கா

இந்தியா, தமிழ்நாடு, தஞ்சாவூர் மாவட்டம், பட்டுக்கோட்டை தாலுக்காவில் மதுக்கூர் பஞ்சாயத்து ஒன்றியத்தில் கருப்பூர் என்ற கிராமம் உள்ளது.

## விளக்கப்படங்கள்
கருப்பூரில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1454 ஆண்கள்- 727  மற்றும் பெண்கள்- 727 . பாலின விகிதம் 1000 ஆக உள்ளது. கல்வியறிவு விகிதம்  75.93  ஆக இருந்தது.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
நந்தினி (செயற்பாட்டாளர்)

**நந்தினி ஆனந்தன்** (*Nandhini Anandhan*), தமிழ்நாடு முழுவதும் ஐந்து ஆண்டுகளாக மது எதிர்ப்பு இயக்கத்தை நடத்திவரும் சட்டக்கல்லூரி மாணவியாவார். இவர் தனது தந்தையாருடன் இணைந்து *மதுவால் ஏற்படும் தீமைகள்* குறித்து பொது இடங்களில் விழிப்புணர்வு இயக்கங்களை நடத்தி வருகிறார். இவரது போராட்டங்களுக்காக, 2016 ஆம் ஆண்டு வரையான நிலவரப்படி, 55 முறை கைது செய்யப்பட்டுள்ளார்..

## மீனவர்களுக்கு ஆதரவாக போராட்டம்
ஒகி புயலால் பாதிக்கப்பட்ட மீனவர் குடும்பங்களை முதல்வர் நேரில் சந்தித்து மீட்பு பணிகளை மேற்கோள்ள வேண்டும் என்று வலியுறுத்தி சென்னையிலுள்ள முதலமைச்சர் இல்லம் முன்பாக சட்டக்கல்லுாரி மாணவி நந்தினி உண்ணாவிரதப் போராட்டம் மேற்கொள்ள முயன்றார். இதை அறிந்த காவல்துறையினர் 2017 ஆம் ஆண்டு திசம்பர் 7 அன்று கைது செய்து அழைத்துச் சென்றனர்.

## முக்கியமான போராட்டங்கள்
நெல்லை கலெக்டரிடம் கந்துவட்டி கொடுமை தொடர்பாக பலமுறை மனு கொடுத்தும் நடவடிக்கை எடுக்காததால் கலெக்டர் அலுவலகம் முன்பு தனது 2 குழந்தைகள், மனைவியுடன் இசக்கிமுத்து என்பவர் தீக்குளித்தார். இந்த படுகொலைக்கு காரணமான நெல்லை கலெக்டரை கைது செய்யக்கோரி மதுரை நந்தினி தந்தை ஆனந்தனுடன் நெல்லை கலெக்டர் அலுவலகம் முன்பு போராட்டம் நடத்தினார்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டின் மது எதிர்ப்புப் போராளிகள்
வீரணாமூர்

**வீரணாமூர்** என்ற கிராமமானது, இந்தியாவின், தென் தமிழ்நாட்டில் விழுப்புரம் மாவட்டத்தின் செஞ்சி தாலுக்காவில் அமைந்துள்ளது.

## குறிப்புகள்

பகுப்பு:விழுப்புரம் மாவட்டத்திலுள்ள கிராமங்கள்
ஏரிபுறக்கரை

**இந்தியா,தமிழ்நாடு,தஞ்சாவூர் மாவட்டம்,பட்டுக்கோட்டை தாலுக்காவில் ஏரிபுறக்கரை என்ற கிராமம் உள்ளது. **

## விளக்கப்படங்கள்
ஏரிபுறக்கரை யின் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 3437 ஆண்கள்-1651  மற்றும் பெண்கள்-1786 . பாலின விகிதம்  1082 ஆக இருந்தது.. கல்வியறிவு விகிதம் 67.96 உள்ளது.

## குறிப்புகள்
* 

பகுப்பு:தஞ்சாவூர் மாவட்டத்திலுள்ள கிராமங்கள்
சுவாசத்தின் வகைகள்

சுவாசத்தின் வகைகளானது ஆக்சிஜன் பயன்படுத்தப்படுகிறதா அல்லது பயன்படுத்தப்படவில்லையா என்ற அடிப்படையில் இரண்டு வகைகளாகப் பிரிக்கப்படுகிறது 
### காற்றுள்ள சுவாசம்
பெரும்பாலான உயிரினங்களில் சுவாசத்தின்போது ஆக்சிசன் பயன்படுத்தபடுகிறது. ஆக்சிசன் பயன்படுத்தப்படும் சுவாசம் காற்றுள்ள சுவாசம் ஆகும்.  இது நான்கு படிநிலைகளில் நிகழும்
# கிளைகாலிசிஸ்
# பைருவிக் அமில ஆக்சிஜனேற்ற கார்பன் நீக்கம் 
# கிரெப் சுழற்சி 
# எலெக்ட்ரான் கடத்த சங்கிலி 
### காற்றில்லா சுவாசம்
சில  உயிரினங்களில் சுவாசத்தின் போது ஆக்சிசன் பயன்படுத்தப்படுவதில்லை. இது காற்றில்லா சுவாசம் எனப்படும். இது நொதித்தல் என்றும் அழைக்கப்படும் 
எ கா :பால் தயிராகும் நிகழ்வு 
## மேற்கோள்

பகுப்பு:மூச்சியக்கம்
பகுப்பு:மூச்சுவிடல்
பகுப்பு:வளிமங்கள்
குன்னிலங்காடி

தென்னிந்திய மாநிலமான கேரளாவில் குன்னிலங்காடி என்ற கிராமம் அமைந்துள்ளது. இந்தக் கிராமம்எர்ணாகுளம் மாவட்டத்தில் அமைந்துள்ள ஒரு சிறிய கிராமம். இது அங்கமாலிக்கு 19 கி.மீ. தொலைவிலும் காலடிக்கு 6 கி.மீ. தொலைவிலும் அமைந்துள்ளது.

பகுப்பு:எர்ணாகுளம் மாவட்டம்
சித்தலிங்கையா

கவிஞர் **சித்தலிங்கையா** (*Siddalingaiah*, 1954 – 11 சூன் 2021) இவர் கன்னட மொழிக் கவிஞரும், தலித் இயக்கவாதியும், அரசியல்வாதியும் ஆவார். இவர் கன்னட தலித்பந்தயா இயக்கத்தில் பங்குபெற்று, தலித் மக்களுக்காக எழுதத் தொடங்கினார். இவர் பி. கிருசுனப்பாவுடன் இணைந்து தலித் சங்கர்சு சமித் என்ற இயக்கத்தைத் தொடங்கினார். 1994 ஆம் ஆண்டில் தனது 34ஆம் அகவையில் கருநாடக சட்டசபைக்குத் தேர்ந்தெடுக்கப்பட்டார்.

இவர் 2006 முதல் 2008 வரை மாநில அமைச்சர் தகுதிக்கு இணையான கன்னட வளர்ச்சி ஆணையத்தின் தலைவராகப் பொறுப்பு வகித்தார்.

இவர் காம்பி கன்னட பல்கலைக்கழகத்தின் ஆட்சிமன்றக் குழு உறுப்பினராகவும், கன்னடமொழித்துறையின் தலைவராகவும் இருந்துள்ளார். தலித் இயக்கத்தின் முக்கிய தலைவரும் அறிஞரும் கவிஞரும் ஆவார்..

## நூற்பட்டியல்
# கொல்மாடிகாரா காடு (கொலயா, மாடிகா பாடல்கள், 1975)
# சாவிராரு நடிகலு (ஆயிரம் நதிகள், 1979)
# கப்பு காடினா காடு (கருப்பு வனத்தின் கவிதைகள், 1982)
# ஆய்டா கவிதெகலு (தேர்ந்தெடுக்கப்பட்ட கவிதைகள்,1997)
# மேராவனிகே (ஊர்வலம்,2000)
# நன்ன சனகலு மட்டு இதர கவிதெகலு (என் மக்களும் பிற கவிதைகளும் 2005)
# ஊருகேரி (ஆத்மகதனா, 2005)
# ஊருகேரி 2 (ஆத்மகதனா, 2006)
# ஊருகேரி- சுயசரிதம் (சாகித்ய அகாடமி, 2003)

## மறைவு
கவிஞர் சித்தலிங்கையா 2021 சூன் 11 இல் கோவிட்-19 பெருந்தொற்றினால் பீடிக்கப்பட்டு பெங்களூரில் காலமானார்.

## மேற்கோள்கள்

பகுப்பு:தலித் எழுத்தாளர்கள்
பகுப்பு:கன்னட எழுத்தாளர்கள்
பகுப்பு:2021 இறப்புகள்
பகுப்பு:கன்னடக் கவிஞர்கள்
பகுப்பு:1954 பிறப்புகள்
பகுப்பு:இந்திய இறைமறுப்பாளர்கள்
பகுப்பு:கொரோனாவைரசுத் தொற்றினால் இறந்தவர்கள்
செயற்கை சிறுநீரகம்

சிறுநீரகம் உயிர் வாழ மிகவும் அவசியம். நோய் தொற்று, வயது, காயம்படுதல், சிறுநீரகத்திற்கு செல்லும் இரத்தத்தின் அளவுகுறைதல், ஆகியவை சிறுநீரகத்தின் செயல்பாட்டை குறைக்கும். இதன் விளைவாக உடலில் நச்சு கழிவுகள் அதிகமாகும். இது மரணத்திற்கே வழிவகுக்கும்.

### செயற்கை சிறுநீரகம்:
சிறுநீரகம்  செயலிழந்தால் செயற்கை சிறுநீரகம் உயிர் காக்க பயன்படும். செயற்கை சிறுநீரகம் என்பது டயாலிசிஸ் எனும் முறையில் இரத்தத்தில் உள்ள கழிவு பொருள்களை நீக்கும் கருவியாகும். செயற்கை சிறுநீரகம் ஒரு புறம் மட்டுமே ஊடுருவி செல்லும் படலம் கொண்ட சிறு குழல்களை கொண்டதாகும்.
இதை டயலாசிங் என்னும் பிரிப்பு திரவத்தில் இனைக்கப்படும். இத்திரவம் இரத்தத்தில் உள்ள அதே அளவு சவ்வூடு பரவல் அழுத்தத்தைக் கொண்டிருக்கும். நோயாளியின் இரத்தம் இக்குழல்களின் வழியாக செலுத்தப்படும்போது, இச்செயல்பாட்டில் இரத்தத்தில் உள்ள கழிவு பொருள்கள் ஊடுருவல் முறையில் வெளியேற்றப்படும். கழிவு நீக்கம் செய்யப்பட்ட இரத்தம் மீண்டும் .நோயாளியின் உடலில் செலுத்தப்படும்.
இச்செயல்பாடு சிறுநீரகத்தின் செயல்பாட்டை ஒத்திருக்கிறது. இச்செயல்முறையில் சிறுநீரகத்தால் செயல்படும் 'மீண்டும் திரும்ப உறிஞ்சுதல்' மட்டும் நடைபெற  இயலாது. சாதரணமாக நல்ல உடல் நிலையில் உள்ள மனிதரில் நாளொன்றுக்கு 180 லிட்டர் இரத்தம்  சிறுநீரகத்தால் வடிகட்டப்படுகிறது. இதிலிருந்து நாளொன்றுக்கு 1-1.5 லிட்டர் அளவு கழிவு பொருள்கள் அடங்கிய நீர் சிறுநீராக வெளியேற்றப்படுது.
## மேற்கோள்

பகுப்பு:சிறுநீரகவியல்
குனிசெரி

கேரளா மாநிலத்தில் குனிசெரி ஒரு சிறிய கிராமமாகும்.   இக்கிராமம்   பாலக்காடு மாவட்டத்திற்கு உட்பட்டது.  ஆலத்தூர் நகரத்திலிருந்து (சுமார் 7 கி.மீ க்கு)  அருகாமையில் உள்ளது.  இரண்டு வேறுபட்ட கடவுள்கள் வீற்றிருக்கும் புகழ் பெற்ற கோயில்கள்  அமைந்துள்ளதால் கினிசெரி கிராமம் புகழ் பெற்றுள்ளது. குனிசெரியின் பிரபலமான திருவிழா கும்மாட்டி ஆகும்.   உள்ளூர் தேவியான பூக்குளங்கரை அம்மாவின் பிறந்தநாளை கும்மாட்டி திருவிழாவாக கொண்டாடுகின்றனர்.   இவ்விழா மீனா இலக்கினத்தில் புரட்டாதி நட்சத்திரத்தில் (இந்து நாள்காட்டியின்படி) கொண்டாடப்படுகிறது. இவ்விழாவின் மூலம் வரும் வருமானம் இக் கிராமத்திற்கு முக்கிய ஆதாரமாக உள்ளது, இக்கிராமம் ஒரு விசித்திரமான எளிய கிராமமாகும். 

## குறிப்புகள்
பகுப்பு:பாலக்காடு மாவட்டத்திலுள்ள கிராமங்கள்
எஸ். ஜோசப்

**எஸ். ஜோசப்** (எ) **ச. சோசப்** (*S. Joseph*, பிறப்பு: 1965) மலையாளத்தில் புதுக்கவிதை எழுதும் ஒரு இந்திய பின்நவீனத்துவக் காலக் கவிஞர். இவர் கேரளா எட்டுமனூர் அருகேயுள்ள பட்டிதனம் என்ற கிராமத்தில் பிறந்தார். இவர் சாமானிய மக்களின் பிரச்சனைக்களுக்காகவும், உழைக்கும் பாட்டாளி மக்களுக்காகவும் கவிதைகளைப் படைத்து வருகிறார். சமுதாயத்தின் கீழ்மட்டத்தில் உள்ளவர்களுக்கும், பொது மக்களுக்கும் ஏற்படும் சமகாலத்திய சிக்கல்கள் பற்றிய பல படைப்புகளை அவர் வெளியிட்டுள்ளார். இவரது ”உப்பன்டே கூவல் வரக்குன்னு” கவிதைத் தொகுப்பு 2012 இல் கேரள சாகித்ய அகாதமி விருது பெற்றது.

## கவிதைத்தொகுப்புகள்
* கருத்த கல்லு (கோட்டயம் டி.சி.புக்ஸ் 2000)
* மீன்காரன் (கோட்டயம் டி.சி.புக்ஸ் 2003)
* ஐடென்ட்டி கார்டு (கோட்டயம் டி.சி.புக்ஸ் 2005)
* உப்பன்டே கூவலு வரக்குன்னு கவிதைத் தொகுப்பு (கோட்டயம் டி.சி.புக்ஸ் 2011)

## மேற்கோள்கள்

## வெளி இணைப்புகள்
* A Poem by S. Joseph 
*http://www.hinduonnet.com/2004/02/10/stories/2004021001890500.htm 

## மேலும் வாசிக்க
* Satyanarayana, K & Tharu, Susie (2011) *No Alphabet in Sight: New Dalit Writing from South Asia, Dossier 1: Tamil and Malayalam*, New Delhi: Penguin Books.
* Satyanarayana, K & Tharu, Susie (2013) 'From those Stubs Steel Nibs are Sprouting: New Dalit Writing from South Asia, Dossier 2: Kannada and Telugu'', New Delhi: HarperCollins India.

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:மலையாளக் கவிஞர்கள்
பகுப்பு:மலையாள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
கோம் ஆறு

ஜாக்ரோஸ் மலை மற்றும் நமக் ஏரி ஆகிய இடங்களில் இருந்து நீரை பெற்று நதியாக பாய்கிறது. இந்த நதி ஈரான் நாட்டின் மிகப் பெரிய நதியாகும். இந்நதி கோம் நகரைக் சூழ்ந்து கொண்டு கியோம் நகர் வரை பாய்கிறது. மேலும் குரேஹ் சூவு நதியுடன் சேர்ந்து சுமார் 400 கி.மீ. (250 மைல்) நீளம் வரை பாய்கிறது. இந் நீர் நிலை 312 m³ / s மற்றும் 4 m³ / s க்கு இடையில் மிகவும் வலுப்பெற்று காணப்படுகிறது. இவ்வலுவிற்கு காரணம் பாசனத்திற்காக நீரை எடுத்துக் கொள்வதன் விளைவாகும்.
thumb|The Qom River flowing beside the shrine of Hazrat Massoumeh Qom.

## மேற்கோள்கள்

பகுப்பு:ஈரானின் நீர்நிலைகள்
நிறமாலை

thumb|நிறமாலை|273x273px

**நிறமாலை** என்பது வெள்ளொளியானது நிறப்பிரிகை அடைவதால் உருவாகுவது ஆகும்.

### நிறப்பிரிகை:
கூட்டு ஒளியில் உள்ள பல்வேறு வண்ணங்கள் தனித்தனியாக பிரியும் நிகழ்வு நிறபிரிகை எனப்படும்.
முப்பட்டகம் ஒன்றில் வெள்ளொளி செல்லும் போது நிறப்பிரிகையடைந்து ஏழு நிறங்களாக நிறப்பிரிகை அடைகிறது .இது vibgyor எனப்படும்
### நிறங்களின் தொகுப்பு
நிறங்களின் தொகுப்பு (vibgyor) நிறமாலை என்று அழைக்கபடுகிறது.

v-violet-ஊதா

i-indigo-கருநீலம்

b-blue-நீலம்

g-green-பச்சை

y-yellow-மஞ்சள்

o-orange-ஆரஞ்சு

r-red -சிவப்பு

## மேற்கோள்கள்

பகுப்பு:நிறமாலையியல்
பர்வதப்பூர்

** இந்தியாவில் உள்ள[[தெலுங்கானா| ஆந்திரப் பிரதேசத்தில்]] பர்வதப்பூர் கிராமம் உள்ளது.  இக் கிராமம்[[மெட்சல்-மல்கஜ்கிரி மாவட்டம்| மெட்கால் மாவட்டத்திற்கு]] உட்பட்டது.  கட்கேசார் மண்டல்  என்ற அமைப்பின் கீழ் இக் கிராமம் உள்ளது. [1]**

## குறிப்புகள்

பகுப்பு:தெலங்காணா
தரவளவியல்

**தரவளவியல்** *(Qualimetry)*  என்பது ஒரு விஞ்ஞான துறையாகும். ஒரு பொருள் அல்லது செயல்முறை அது இயற்கையானதோ அல்லது மனிதத் தயாரிப்போ, உழைப்பால் உருவானதோ  அல்லது இயற்கையின் தயாரிப்போ,  வாழ்வதோ அல்லது உயிரற்றதோ, எந்தவொரு பொருளாக இருந்தாலும் அதன் தரத்துடன் தொடர்புடைய முறைகள் மற்றும் பிரச்சினைகளை இத்துறை ஆய்வு செய்கிறது . 
தரங்களின் அளவுகளை உறுதிப்படுத்தும் இந்த அறிவியல் கோட்பாடு முன்னாள் உருசியாவில் கி.கி.அசுகால்டோவால் உருவாக்கப்பட்டது . தற்பொழுது உருசிய  தரநிலைகளை மேம்படுத்துவதற்குப் பயன்படுத்தப்படுகிறது  .

## கலந்துரையாடல்கள்

தரவளவியல் என்ற சொல் quale (என்ன வகை என்ற பொருள் கொண்டது) என்ற இலத்தீன் மொழிச் சொல்லிலிருந்து பெறப்பட்டதாகும். எந்தவொரு வகையான பொருளின் தரத்துடன்  தொடர்புடைய முறைகள் மற்றும் பிரச்சினைகளை ஆராயும் இவ்விஞ்ஞாசானத்துறை முதன்முதலில் 1968 ஆம் ஆண்டில் பயன்படுத்தப்பட்டது. இந்த முன்னெடுப்பானது சர்வதேச அறிஞர்களின் மாசுகோ, ஓசுலோ, வர்னா, யெரெவான், மாட்ரிட்டு, தாலின் மாநாடுகளில் முழுமையாகவோ அல்லது பகுதியாகவோ தரவளவியல் பிரச்சினைகள் குறித்த விவாதங்களுக்கு அர்ப்பணிக்கப்பட்டது.
பல நாடுகளின் விஞ்ஞான மற்றும் பொறியியல் சொற்களஞ்சியங்களில் படிப்படியாக தரவளவியல் என்ற சொல் படிப்படியாக அனுமதிக்கப்பட்டது. கூகுள் நிறுவனத்தின் கூற்றுப்படி பல்லாயிரக்கணக்கான குறிப்புகள் மற்றும் வெளியீடுகள் 32 மொழிகளில் இந்த தரவளவியல் என்ற சொல் காணப்படுகிறது 

## மேற்கோள்கள்
.

பகுப்பு:சீர்தரங்கள்
பகுப்பு:தரம்
பகுப்பு:அளவியல்
அல்லைல் புரோமைடு

**அல்லைல் புரோமைடு** *(Allyl bromide)* என்பது  ஒரு கரிம ஆலைடு ஆகும். இதை 3-புரோமோபுரோப்பீன் என்ற பெயராலும் அழைக்கலாம்.  பலபடிகள், மருந்தாக்கப் பொருட்கள் மற்றும் இதர கரிமச் சேர்மங்களை  தொகுப்பு முறையில் தயாரிப்பதற்கு  அல்கைலேற்றக் காரணியாக இச்சேர்மம் பயன்படுகிறது. இயல்பாகவே அல்லைல் புரோமைடு அடர்ந்த, காரமான, நிலைத்த நெடியையுடைய ஒரு தெளிந்த திரவம் ஆகும். அல்லைல் குளோரைடைக்காட்டிலும் வினைத்திறன் அதிகம் கொண்டிருந்தாலும்  அல்லைல் புரோமைடு அதிக செலவு அளிக்கக்கூடியதாகும். இந்த பரிசீலனை அதன் பயன்பாட்டிற்கு வழிகாட்டுகிறது. 

அல்லைல் ஆல்ககால் சேர்மத்திலிருந்து வர்த்தக முறையில் இதை தயாரிக்கலாம். அல்லைல் குளோரைடு தாமிர புரோமைடு முன்னிலையில் ஐதரசன் புரோமைடுடன் வினைபுரிந்தும் அல்லைல் புரோமைடு தயாரிக்கப்படுகிறது. 

பொதுவாக அல்லைல் புரோமைடு ஓர் எலக்ட்ரான் கவர் அல்லைலேற்ற முகவராகும். இதனுடன் தனிமநிலை துத்தநாகத்தைச் சேர்த்து சூடுபடுத்துவதன் மூலம் அல்லைல் துத்தநாக புரோமைடைத் தயாரிக்கலாம்.

## மேற்கோள்கள்

## வெளியிணைப்புகள்
* Entry at chemicalland21.com
*ALLYL BROMIDE, U.S. National Library of Medicine

பகுப்பு:கரிம புரோமைடுகள்
இந்துபாலா சுகாதியா

thumb

**இந்துபாலா சுகாதியா** (*Indubala Sukhadia*) (2 ஜூலை 1921 – 8 மே 1999) என்பவர் ராஜஸ்தான் மாநில அரசியல்வாதி ஆவார். இவர்  மறைந்த ராஜஸ்தான் முன்னாள் முதல்வர் மோகன்லால் சுகாதியாவின் மனைவி ஆவார். இந்திய தேசிய காங்கிரசு கட்சியைச் சேர்ந்த இவர் உதயப்பூர் மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார். இவர் 1999 ஆம் வருடம் மே மாதம் 9 ஆம் தேதி மாரடைப்பால் காலமானார். முழு அரசு மரியாதையுடன் நடைபெற்ற இந்துபாலா சுகாதியாவின் இறுதிச்சடங்கில் அப்போதைய ராஜஸ்தான் முதலமைச்சர் அசோக் கெலாட் உள்ளிட்ட முக்கியப் பிரமுகர்கள் கலந்துகொண்டனர்.

## மேற்கோள்கள்

பகுப்பு:1921 பிறப்புகள்
பகுப்பு:1999 இறப்புகள்
பகுப்பு:8வது மக்களவை உறுப்பினர்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:இருபதாம் நூற்றாண்டு இந்திய அரசியல்வாதிகள்
பார்வதிபுரம் வருவாய் பிரிவு

**பார்வதிபுரம் வருவாய் பிரிவு** (அல்லது பார்வதிபுரம் பிரிவு) இந்திய மாநிலமான ஆந்திர மாநிலத்தின் விஜயநகர மாவட்டத்தின் ஒரு நிர்வாகப் பிரிவாகும்.  ஒரு வருவாய் துறைக்கு பதினைந்து மண்டலங்கள் வீதம் இந் நிர்வாகத்தின் கீழ் இரண்டு வருவாய் பிரிவுகள் இயங்குகின்றன.  [1] இவ் வருவாய் பிரிவின் தலைமைச் செயலகம் பார்வதிபுரத்தில்  அமைந்துள்ளது.

## நிருவாகம்
இவ் வருவாய் பிரிவின் கீழ் நிர்வகிக்கப்படும் 15 மண்டலங்களுக்கான [1] தற்போதைய வருவாய் பிரிவு அலுவலர் ஜே.வெங்கட்டா ராவ் ஆவார். [2]

## மேலும் பார்க்கவும்
ஆந்திரப் பிரதேசத்தில் வருவாய் பிரிவுகளின் பட்டியல்
 ஆந்திரப் பிரதேசத்தில் மண்டலங்களின் பட்டியல்

## மேற்கோள்கள்

பகுப்பு:ஆந்திரப் பிரதேசம்
பார்வதிபூரம் நகராட்சி

** [[இந்தியாவின் மாநிலங்களும் ஆட்சிப்பகுதிகளும்|இந்தியாவில்]] உள்ள [[ஆந்திரப் பிரதேசம்|ஆந்திர மாநிலத்தில்]]  [[பார்வதிபுரம்|பார்வதிபூரம்]] நகராட்சி அமைந்துள்ளது.  பார்வதிபுரம் நகராட்சி ஒரு  உள்ளூர் சுய-அரசு ஆகும். இது ஒரு முதல் தர நகராட்சி என வகைப்படுத்தப்பட்டுள்ளது. [1]**

## நிர்வாகம்
 1959 ஆம் ஆண்டு இந் நகராட்சி  30.24 கி.மீ. 2 (4.34 சதுர மைல்) பரப்பளவில் 30 தேர்தல் வார்டுகள் கொண்டு அமைக்கப்பட்டது. [1] [2] நகரின் தற்போதைய நகராட்சி ஆணையர் டி.நரசிங்க ராவ் ஆவார். [3]

## மேலும் பார்க்கவும்
* List of municipalities in Andhra Pradesh

## குறிப்புகள்

பகுப்பு:ஆந்திரப் பிரதேசம் புவியியல் தொடர்பான குறுங்கட்டுரைகள்
மருத்துவர் குருசாமி

**மருத்துவர் குருசாமி** அல்லது *எம். ஆர். குருசாமி முதலியார்* (*Dr. M. R. Guruswami Mudaliar*) (1880–1958) என்பவர் 20 ஆம் நூற்றாண்டின் முதற்பாதியில் சென்னையில் மருத்துவராகப் பணியாற்றியவராவார்.

## பிறப்பு
மருத்துவர் குருசாமி, கருநாடக மாநிலத்தில் பெங்களூரு அருகில் உள்ள *நீலமங்கலா* என்ற சிற்றூரில்  பிறந்தார். இவர் 1880 ஆம் ஆண்டு நவம்பர்  மாதம் ஏழாம் தேதி பிறந்தார்.இவருடைய பெற்றோர் இராமசாமி முதலியார்; துர்கா அம்மையார் ஆவர்.

## கல்வி
மருத்துவர் குருசாமி மைசூரில் பள்ளிக்கல்வியை முடித்தார். உயர்நிலைப் பள்ளிப்படிப்பை சீரங்கப்பட்டணத்து பள்ளியில் படித்தார். பெங்களூர் சென்டிரல் கல்லூரியில் தன் இளங்கலைப் பட்டப்படிப்பையும், சென்னை மருத்துவக் கல்லூரியில் மருத்துவப்படிப்பும் பயின்றார். இராசகோபாலாச்சாரி இவரது கல்லூரி நண்பராவார்.

## சிறப்பு
மருத்துவர் குருசாமி அறுவை மருத்துவத் தேர்ச்சிக்கென *சிப்பர் பீல்டு* என்ற தங்கப் பதக்கம் பெற்றார். 1910 ஆம் ஆண்டு கதிரியக்கத் துறையில் சிறப்புப் பயிற்சியை *டேராடூன்* சென்று பெற்றார். 1916 ஆம் ஆண்டு *மருந்தர்* நிலைக்கு உயர்ந்தார். 1920 ஆம் ஆண்டு *எம்.டி* பட்டம் பெற்ற முதல் **தமிழர்** என்ற சிறப்பு பெற்றார். இதே ஆண்டு மருத்துவர் குருசாமி **மெட்டீரியா மெடிக்கா** என்ற மருத்துவ நூலின் பொறுப்பை ஏற்ற முதல் **இந்தியர்** என்ற சிறப்பைப் பெற்றார். சென்னைப் பொது மருத்துவமனையின் தலைமை மருத்துவர் பொறுப்பேற்ற முதல் இந்தியரும் இவரே.

## இறப்பு
1958 ஆம் ஆண்டு சூன் மாதம் 26 ஆம் தேதி மருத்துவர் குருசாமி மரணமடைந்தார்.

## நினைவுச் சின்னங்கள்

*1962 ஆம் ஆண்டு சென்னை மருத்துவக் கல்லூரியின் முகப்பில் மருத்துவர் குருசாமியின் முழுஉருவச்சிலை தமிழக அரசால் நிறுவப்பட்டது. 
*சென்னையில் சேத்துப்பட்டையும் கீழ்ப்பாக்கத்தையும் இணைக்கும் பாலம் இவரது பெயரால் அழைக்கப்படுகிறது. சேத்துப்பட்டுப் பகுதியில் உள்ள மருத்துவர் குருசாமி சாலையும் இவரது நினைவுச் சின்னமாகும்.
* இந்திய அஞ்சல் துறை இவரைச் சிறப்பிக்கும் வகையில் ஒரு சிறப்பு அஞ்சல் உறையை வெளியிட்டது.
* டாக்டர் குருசாமி முதலியார் மேல்நிலைப் பள்ளி, சென்னை 1, இவரது நினைவாகப் பெயரிடப்பட்டுள்ளது.

## மேற்கோள்

## வெளியிணைப்புகள்
* Madras Musings
* Chennaimadras_blog

பகுப்பு:1880 பிறப்புகள்
பகுப்பு:1958 இறப்புகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய மருத்துவர்கள்
பகுப்பு:கர்நாடகத் தமிழர்
பகுப்பு:மதராசு மருத்துவக் கல்லூரி மேனாள் மாணவர்கள்
ஜியோமிச்சி மலை

**'ஜியோமிச்சி** தென் மத்திய ஆசியாவில் உள்ள இமயமலையின் கிழ் இம்மலை உள்ளது. 4,523 அடி (4,427 மீ) உயரத்தில் உயர்ந்து நிற்கிறது. இம் மலை வட இந்திய மாநிலமான சிக்கிம், பூட்டான் மற்றும் திபெத் ஆகிய இடங்களுக்கு இடையேயான முக்கோணப் புள்ளியில் அமைந்திருக்கிறது
## மேற்கோள்
.

பகுப்பு:இமயமலைத் தொடர்
கான்லே விளைவு

ஒளியை உருவாக்கும் அணுக்கள், காந்தப்புலத்தில் ஒரு குறிப்பிட்ட திசையில் செல்லும் போது, ஒளியின் **முனைவாக்கல்** (Polarization) அளவு குறைகிறது. இதில் ஒளியானது ஏற்கனவே முனைவாக்கல் பெற்ற ஒளியால் தூண்டப்பெறுகிறது. இதுவே **கான்லே விளை'வு** (*Hanle effect*) ஆகும். இது வானியலில், காந்த சக்தியின் அளவைக் கண்டறியப் பயன்படுகிறது.

1924 ஆம் ஆண்டு **வில்கெம் கான்லே**  Zeitschrift für Physik என்ற ஆய்வு நுாலில் இதைப் பற்றி முதலில் விளக்கினார். குவாண்டம் இயங்கியலில் இவ் விளைவை அறிந்து கொள்ள பல ஆய்வுகள் மேற்கொள்ளப்பட்டன.

## பயன்பாடு
* கான்லே விளைவின் மூலம் சூரியனிலிருந்து வரும் ஒளியின் அளவை ஆய்வு செய்வதன் மூலம் சூரியனின் காந்த ஆற்றலைக் கணக்கிட முடிகிறது.
* வானியலில் முனைவாக்கல் (Polarization in astronomy) நட்சத்திரங்களிலுள்ள வாயுக்களை அறிய உதவுகிறது.
* வரைவு நிறமாலை (Imaging spectroscopy) அண்டத்திலுள்ள பொருட்களைக் கண்டறிய உதவுகிறது.

## மேற்கோள்கள்

பகுப்பு:அணு இயற்பியல்
பகுப்பு:காந்தவியல்
பகுப்பு:குவாண்டம் இயங்கியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கிருஷ்ணபுரம், தஞ்சாவூர்

** 

**கிருஷ்ணாபுரம்** (''Krishnapuram'') [[இந்தியா]]வில் உள்ள [[தமிழ்நாடு|தமிழ் நாட்டில்]] கிருஷ்ணபுரம் என்ற கிராமம் உள்ளது. இக் கிராமம்  [[தஞ்சாவூர் மாவட்டம்|தஞ்சாவூர் மாவட்டத்தில்]] உள்ள [[ஒரத்தநாடு வட்டம்|ஓரத்தநாடு தாலுக்காவுக்கு]] உட்பட்டது.**

## விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி, கிருஷ்ணபுரத்தில் மொத்தம் 895 பேர் உள்ளனர். அதில்  459 பேர் ஆண்களும் 436  பேர் பெண்களும் உள்ளனர். இக் கிராமத்தின் பாலின விகிதம் 950 மற்றும் கல்வியறிவு விகிதம் 59.51விழுக்காடு ஆகும்.

## மேற்கோள்கள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
கிருஷ்ணபுரம், திரிச்சூர்

இந்தியாவில் உள்ள கேரளா மாநிலத்தில் கிருஷ்ணபுரம் என்பது திரிச்சூர் நகரில் அமைந்துள்ள ஒரு குடியிருப்பு பகுதியாகும். கிருஷ்ணபுரம் குடியிருப்பு பகுதி திரிச்சூர் முனிசிபல் கார்ப்பரேட்டின் வார்டு எண் 19 ஆகும்.
[1] [2]

## மேலும் பார்க்கவும்
* Thrissur
* Thrissur District
* List of Thrissur Corporation wards

## குறிப்புகள்

பகுப்பு:திருச்சூர் மாவட்டத்தில் உள்ள ஊர்களும் நகரங்களும்
கிருஷ்ணபுரம், விஜயநகர மாவட்டம்

**கிருஷ்ணபுரம்** என்பது ஆந்திரப் பிரதேசம் விஜயநகர மாவட்டம் தத்திராஜேர் தாலுகாவைச் சேர்ந்த கிராமமாகும். இக்கிராமத்தின் மக்கட்தொகை 2,160 பேர் ஆகும்.

## மேலும் பார்க்கவும்
* பொப்பிலி

பகுப்பு:விஜயநகரம் மாவட்டம்
இராமாபுரம், கடலூர்

**இராமாபுரம்**, தமிழ்நாட்டில் கடலூர் மாவட்டத்தில் உள்ள ஒரு வருவாய் கிராமம் ஆகும்.

## வெளி இணைப்புகள்
* கடலூர் மாவட்டத்தின் அதிகாரப்பூர்வ வலைத்தளம் 

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
இராமாபுரம், கடப்பா மாவட்டம்

**இராமாபுரம்**, இந்தியாவில் உள்ள ஆந்திர மாநிலத்தில் இக்கிராமம் உள்ளது. இக்கிராமம் கடப்பா மாவட்டத்திற்கு உட்பட்டது. இக்கிராமம் கடப்பா வருவாய் பிரிவின் சக்கரையப்பட் வட்டத்தில் அமைந்துள்ளது.

## குறிப்புகள்

பகுப்பு:கடப்பா மாவட்டம்
இருட்டு மின்னோட்டம் (இயற்பியல்)

இயற்பியலிலும், மின்னணுப் பொறியியலிலும், **இருட்டு மின்னோட்டம்** (*dark current*) என்பது ஒளிக்காணிக் கருவிகளான ஒளி பெருக்கிக் குழாய், ஒளிடையோடு போன்றவற்றில் ஒளியணுக்கள் இல்லாத நிலையிலும் மிகக் குறைவான அளவில் உருவாக்கப்படும் மின்னோட்டம் ஆகும். எந்தவொரு கதிர் இயக்கமும் நுழையாத நிலையிலும் மின்னூட்டங்கள் உருவாக்கப்படுகிறது.

சாதாரண டையோடுகளில் காணப்படும் "பின்னோக்குச் சார்பு கசிவு மின்னோட்டம்" (reverse bias leakage current) அனைத்து வகை டையோடுகளிலும் உருவாக்கப்படுகிறது. இயக்கமில்லாத பகுதியில் (Depletion region) இலத்திரன்கள் மற்றும் மின்துளைகள் ஆகியவற்றிற்கிடையே இயைபிலா இயக்கத்தால் பின்னோக்குச் சார்பு கசிவு மின்னோட்டம் உருவாகிறது.

மின்னுாட்டங்களின் உருவாக்கம் என்பது இயக்கமில்லாத பகுதியிலுள்ள படிகக்குறைபாட்டைப் (Crystallographic defect) பொறுத்தது. இப் பண்பினால் இருட்டு மின்னோட்ட நிறமாலை உருவாக்கும்  பட்டை வரைபடம் படிகக்குறைபாட்டைக் கண்டறிய உதவுகிறது.
 
மின்னூட்ட இணைப்புக் கருவிகளில் (Charge-coupled device) தோற்றுரு உணரிகளில் (Image sensor) ஏற்படும் இரைச்சல்களுக்குக் காரணமாக இருட்டு மின்னோட்டம் உள்ளது.

## மேற்கோள்கள்

பகுப்பு:ஒளிமின்னழுத்தியம்
பகுப்பு:மின்னணுவியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
2319 அலுமினியக் கலப்புலோகம்

**2319 அலுமினியக் கலப்புலோகம்**) *(2319 Aliminium alloy)* என்பது அலுமினியத்தின் உலோகக் கலவையாகும். இக்கலப்புலோகத்தில் தாமிரம் (5.8–6.8%) உலோகக் கலவையாக்கும் உலோகமாகக் கலந்துள்ளது. மேலும் இக்கலப்புலோகத்தில் சிலிக்கன் ≤0.20%, இரும்பு ≤0.30%, மாங்கனீசு 0.20–0.40%, மக்னீசியம் ≤0.02%, துத்தநாகம் ≤0.10% , தைட்டானியம் 0.10–0.20%, வனேடியம் 0.05–0.15% , சிர்க்கோனியம் 0.10–0.25%, பெரிலியம் ≤0.0003% மற்றும் 0.15% வரை நுண்ணளவுத் தனிமங்கள் சேர்ந்துள்ளன. 2319 அலுமினியக் கலப்புலோகத்தின் அடர்த்தி 2840 கி.கி/மீ3 ஆகும். இக்கலப்புலோகம் முதன் முதலில் அமெரிக்காவில் 1958 ஆம் ஆண்டில் பதிவு செய்யப்பட்டது.

2319 அலுமினியக் கலப்புலோகம் குறிப்பாக வில் பற்றவைப்பு மின்முனைகளில் அல்லது 2219 அலுமினியக் கலப்புலோகத்துடன் சேர்த்து செய்பொருட்களில் நிரப்புப் பொருளாகப் பயன்படுத்தப்படுகிறது.
 
## மேற்கோள்கள்

பகுப்பு:அலுமினியக் கலப்புலோகங்கள்
சரித்திர மாளிகை, அமரவிளை

**சரித்திர மாளிகை** (Charitra Malika) என்பது தமிழகத்தின் கன்னியாகுமரி மாவட்ட எல்லையில் கேரள மாநிலம் அமரவிளை என்ற ஊரில் உள்ள ஒரு அருங்காட்சியகமாகும். இந்த அருங்காட்சியகம் நாகர்கோவில் - திருவனந்தபுரம் தேசிய நெடுஞ்சாலையில் களியக்காவிளையை தாண்டி உள்ள, அமரவிளை பேருந்து நிறுத்தத்தில் இருந்து 300 மீட்டர் தொலைவில் உள்ளது.
## வரலாறு
திருவிதாங்கூர் சமஸ்தான தலைநகரை இரணியலில் இருந்து 1629 இல் பத்மநாபபுரத்துக்கு மாற்றப்பட்டது. அப்போது பத்மநாபபுரம் அரண்மனையின் அருகே  மன்னர் குடும்பத்தின் பிரத்யேக தேவைக்காக அங்கோல் என்னும் சுற்று மாளிகை அமைக்கப்பட்டது. பிற்காலத்தில் அங்கோல் மாளிகையில் இருந்த பொருள்கள் சிதலமடைந்து, அவை ஏலம் விடப்பட்டன. அப்பொருட்களை அமரவிளையைச் சேர்ந்த ஒரு குடும்பத்தினர் ஏலத்தில் எடுத்து, பொக்கிஷமாய் பாதுகாத்துவந்தனர். அக்குடுத்பத்தின் தற்கால தலைமுறையைச் சேர்ந்த அபிலாஷ் என்பவரும் திருவிதாங்கூர் மன்னர் காலத்து ஆவணங்களையும் சுதந்திரத்துக்கு முந்தைய அரிய பொக்கிஷங்களையும் சேகரித்துவந்துள்ளார்.

இந்த பொருட்களின் சிறப்பை அனைவரும் அறியவேண்டி அமரவிளையில் ஒரு இடத்தை அபிலாஷ் வாங்கி, அங்கே பழமை மாறாமல்  கேரள கட்டடக்கலையில் ஒரு மாளிகையை 21 ஆயிரம் சதுர அடியில் உருவாக்கினர். அதுனுள்ளே, இவர்களின் சேகரிப்பில் இருந்த அரிய பொக்கிஷங்கள் அனைத்தையும் காட்சிப்படுத்தியுள்ளனர்.
## காட்சிப்படுத்தப்பட்ட பொருட்கள்
இங்கு மொத்தம் 3,600 பழங்கால பொருள்கள் இருக்கின்றன. மேலும் இங்கு காமராஜர் நாகர்கோவில் இடைத்தேர்தலில் போட்டியிட்டபோது பிரச்சாரம் செய்ய பயன்படுத்திய மாட்டுவண்டியும், குளச்சல் பகுதிக்கு வந்த மகாத்மா காந்தி பயணித்த மாட்டுவண்டியும். மேலும் காந்தி பேசிய மைக்குகள், அக்கால, மீனவர்கள் பயன்படுத்திய வல்லம், மனிதர்களால் இயக்கப்பட்ட எண்ணெய் செக்கு, அக்கால எழுத்தாணி, நாராயணம் என எழுதுபொருள்கள், மற்றும் பலவகை சுவடிகள், திருவிதாங்கூர் அரண்மனையில் பயன்படுத்திய ஆழாக்கு, உழக்கு, நாளி, மரக்கால் உள்ளிட்ட அளவைப் பொருட்கள், வேலைப்பாடுகள் கொண்ட அம்மி, ஆட்டுக்கள், சந்தனக்கட்டையால் செய்யப்பட்ட இருக்கை, இரட்டைக்கால் பீடம், அந்தக் காலத்து அஞ்சல் பெட்டிகள் போன்ற பல பொருட்கள் காட்சிப்படுத்தப்பட்டுள்ளன.
## மேற்கோள்கள்

பகுப்பு:கேரள அருங்காட்சியகங்கள்
பகுப்பு:திருவனந்தபுரம் மாவட்டம்
இந்திய கடவுச்சீட்டு

**இந்தியக் கடவுச்சீட்டு**, இந்தியக் குடியுரிமை பெற்ற எவருக்கும் இந்தியக் குடியரசுத் தலைவரின் ஆணையின் அடிப்படையில் வழங்கப்படும் கடவுச் சீட்டு ஆகும். இதை வைத்துக் கொண்டு பல நாடுகளுக்கு பயணம் செய்யலாம். இந்தியக் குடியுரிமையை நிலைநாட்டவும் இது உதவும். இந்தக் கடவுச்சீட்டை வழங்குவதற்காக நாடு முழுவதும் பல்வேறு கடவுச்சீட்டு மையங்கள் திறக்கப்பட்டுள்ளன. வெளிநாடுகளில் உள்ள இந்தியத் தூதரகங்களின் மூலமும் பெற முடியும்.

12 திசெம்பர் 2022 நிலவரப்படி, 7.2 சதவிகிதம் (தோராயமாக 96 மில்லியன்) இந்தியக் குடிமக்கள் செல்லுபடியாகும் கடவுச்சீட்டைக் கொண்டுள்ளனர், கேரளாவில் அனைத்து இந்திய மாநிலங்களிலும் விட அதிக கடவுச்சீட்டு வைத்திருப்பவர்கள் உள்ளனர். முன்னதாக, அதிக நேரம் எடுத்துக்கொள்ளும் மற்றும் சிக்கலான செயல்முறை மற்றும் முக்கிய நகரங்களில் மட்டுமே அமைந்துள்ள கடவுச்சீட்டு வசதி மையங்களுக்கு மட்டுப்படுத்தப்பட்ட அணுகல் காரணமாக மக்கள் மத்தியில் கடவுச்சீட்டுகள் பிரபலமாக இல்லை. மையங்களின் விரிவாக்கம் மற்றும் தொழில்நுட்ப மேம்பாடுகளுடன், அதிகரித்த அவுட்சோர்ஸிங் மற்றும் நடுத்தர வர்க்கம் விரிவடைவதால், சதவீதம் உயரும் என எதிர்பார்க்கப்படுகிறது.

## வகைகள்
*  **சாதாரண கடவுச்சீட்டு**: கருநீல நிற அட்டை இடப்பட்டிருக்கும் இவ்வகை கடவுச்சீட்டு கல்வி, சுற்றுலா, தொழில் ஆகியவற்றுக்காக பிற நாடுகளுக்கு சென்று வரும் பொது மக்களுக்கு வழங்கப்படுகிறது. கடவுச்சீட்டைப் பெற விரும்புபவரின் வசதிக்கு ஏற்ப 36 பக்கங்களோ, 60 பக்கங்களோ இருக்கும். அதற்கேற்ப கட்டணத்தைச் செலுத்த வேண்டும்.
*  **அதிகாரப்பூர்வ கடவுச்சீட்டு** : வெள்ளை அட்டை இடப்பட்டிருக்கும் இவ்வகையை இந்திய அரசை முன்னிறுத்தும் அதிகாரிகள் பெறலாம்.
*  **சிறப்பு கடவுச்சீட்டு** : அரக்கு நிற அட்டை கொண்ட இவ்வகை கடவுச்சீட்டுகள் இந்திய உயர் அதிகாரிகளுக்கும், இந்தியத் தூதர்களுக்கும் வழங்கப்படும்.

## தோற்றம்

அட்டைகளில் கருப்பு நிறப் பின்புலத்துள் தங்க நிற எழுத்துகளில் விவரங்கள் எழுதப்பட்டிருக்கும்.

### அடையாள விவரங்கள்

* சுய விவர பக்கத்தில் பின்வரும் தகவல்கள் உள்ளன:
** வகை: **P**- "**தனிப்பட்ட**" என்பதன் சுருக்கம், அது **தூதரக** அல்லது **சேவை** கடவுச்சீட்டாக இருந்தால் அது "**D**" அல்லது "**S**" என பட்டியலிடப்பட்டுள்ளது
** குறியீடு: ("இந்தியா" க்கு **IND** என பட்டியலிடப்பட்டுள்ளது)
** தேசியம்: **भारतीय / INDIAN**
** கடவுச்சீட்டு எண்
** பின்பெயர்
** கொடுக்கப்பட்ட பெயர்(கள்)
** பிறந்த தேதி
** பால்
** பிறந்த இடம்
** வழங்கப்பட்ட இடம்
** வழங்கப்பட்ட நாள்
** காலாவதியாகும் நாள்
** கடவுச்சீட்டு வைத்திருப்பவரின் புகைப்படம்
** கடவுச்சீட்டு வைத்திருப்பவரின் பேய் படம் (2013 முதல் வழங்கப்பட்ட கடவுச்சீட்டுகள் மட்டுமே)
** கடவுச்சீட்டு வைத்திருப்பவரின் கையொப்பம்
** இயந்திரம் படிக்கக்கூடிய கடவுச்சீட்டு மண்டலத்துடன் (MRZ) தகவல் பக்கம் முடிவடைகிறது..
* கடவுச்சீட்டு புத்தகத்தின் முடிவில் உள்ள மக்கள்தொகையியல் பக்கத்தில் பின்வரும் தகவல்கள் உள்ளன:
** தந்தை அல்லது சட்டப்பூர்வ பாதுகாவலரின் பெயர்
** தாயின் பெயர்
** வாழ்க்கைத்துணையின் பெயர்
** முகவரி
** வழங்கப்பட்ட தேதி மற்றும் இடத்துடன் கூடிய பழைய கடவுச்சீட்டு எண்
** கோப்பு எண்

## இதனையும் காண்க
*இந்தியாவின் அடையாள ஆவணங்கள்
* இந்தியக் குடியுரிமையாளர்களுக்கான நுழைவிசைவுத் தேவைகள்

## சான்றுகள்

## இணைப்புகள்

* இந்தியக் கடவுச்சீட்டு ஆணையத்தின் தளம்

பகுப்பு:நாடு வாரியாக கடவுச்சீட்டுகள்
பகுப்பு:இந்தியக் குடியுரிமைச் சட்டம்
பகுப்பு:இந்திய அரசின் அடையாள ஆவணங்கள்
பி. பி. சௌதரி

**பி. பி. சௌதரி ** (பிறப்பு: 12 ஜூலை 1953) (நாடாளுமன்ற உறுப்பினர், பாலி, மக்களவைத் தொகுதி- ராஜஸ்தான் )  என்பவர் தற்போது நரேந்திர மோதி தலைமையிலான  2014 - 2019 இந்திய நடுவண் அரசின் நிருவாகத்தில் சட்டம் மற்றும் நீதித்துறை, மின்னணு மற்றும் தகவல் தொழில்நுட்பம் ஆகிய இரு துறைகளின் இணை அமைச்சராகப் பணியாற்றி வருகிறார். நாடாளுமன்ற கூட்டுக்குழுக்கள் மற்றும் பல்வேறு நிலைக்குழுக்களில் தலைவராகவும், உறுப்பினராகவும் இருந்துள்ளார்.   பாரதிய ஜனதா கட்சியைச் சேர்ந்த இவர் 2014 ஆம் ஆண்டு நடைபெற்ற இந்திய பொதுத் தேர்தலில் ராஜஸ்தான் மாநிலம் பாலி மக்களவைத் தொகுதியில் 4,00,000 வாக்குகள் வித்தியாசத்தில் வெற்றி பெற்றார். இவர் ஒரு வழக்கறிஞரும் ஆவார்.
## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:17வது மக்களவை உறுப்பினர்கள்
எலெக்ட்ரான் (ஏவூர்தி)

**எலெக்ட்ரான்** ஏவூர்தி (Electron) இரண்டு நிலைகளைக் கொண்டது. இது சிறு செயற்கைக் கோள்களை ஏவும் வண்ணம் வடிவமைக்கப்பட்ட ஏவூர்தி ஆகும். அமெரிக்காவின் *ராக்கெட் லேப்* எனும் நிறுவனம் வணிக ரீதியில் 150 கி.கி எடையுடைய செயற்கைக் கோள்களை ஏவும் பொருட்டு இவ்வேவூர்தியை உருவாக்கியது. 2016 டிசம்பர் அன்று ஏவூர்தியானது செலுத்தத் தகுதியான நிலையை எட்டிவிட்டதாக அறிவிக்கப்பட்டது.

## ஏவுதல்
25 மே 2017 அன்று செய்யப்பட்ட முதல் சோதனை ஏவுதலில் இதனால் தேவையான உயரத்தை எட்ட இயலவில்லை. ஆனாலும் ஏவூர்தியின் செயல்பாடு திருப்தியளிப்பதாக அறிவிக்கப்படது.

## தொழில் நுட்ப விபரங்கள்
எலெக்ட்ரான் ஏவூர்தியின் இரு நிலைகளும் ஒரே விட்டத்தைக் கொண்டவை (1.2 மீ, 3 அடி 11 அங்குலம்). இவற்றின் எரிபொருளாக தூய்மையாக்கப்பட்ட மண்ணெண்ணெய் மற்றும் திரவ ஆக்ஸிஜன் பயன்படுத்தப்படுகிறது. இந்த ஏவூர்தியின் முதல் நிலையில் ஒன்பது *ரூதர்போர்டு* இயந்திரங்களும் இரண்டாம் நிலையில் ஒரு *வெற்றிட ரூதர்போர்டு* இயந்திரமும் பொருத்தப்பட்டிருக்கும். கரிமம் கொண்டு எடை குறைவாக இந்த ஏவூர்தி தயாரிக்கப்பட்டுள்ளது.

## தயாரிப்பின் நோக்கம்
எலெக்ட்ரான் ஏவூர்தி 150 கிலோகிராம்கள் எடையுடைய சிறு செயற்கைக்கோள்களை *சூரிய ஒத்திசைவுப் பாதையில்* நிலைநிறுத்தும் வண்ணம் வடிவமைக்கப்பட்டது. 4.9 மில்லியன் டாலர்கள் மதிப்பிலான இவ்வேவூர்தியின் மூலம் வருடத்திற்கு 100 செயற்கைக் கோள்களை ஏவுவதாகத் திட்டமிடப்பட்டிருந்தது.

## மேற்கோள்கள்

பகுப்பு:ஏவூர்திகள்
ஹார்ன் முனை

**கார்ன் முனை** *(Cape Horn)* என்பது தென் அமெரிக்காக் கண்டத்தில் தென்கோடி முனையாகும். இது கார்ன் தீவகத்திலுள்ளது.

## இயல்பு
கார்ன் முனை தென் துருவத்தின் அண்மையிலிருப்பதால் குளிர் அதிகம். தாவரங்கள் முளைப்பதில்லை. இங்கு கடும் புயல்கள் எழுகின்றன.

## வரலாறு
பனாமா கால்வாய் வெட்டப்படுவதற்கு முன்னர் கப்பல்கள் இம்முனையைச் சுற்றிச் சென்றன. முதலில் 1578இல் சர் பிரான்சிஸ் டிரேக் இம்முனையை அடைந்தார். ஆயினும் 1615இல் இங்கு சென்ற டச்சு மாலுமிகள் தங்கள் நாட்டிலுள்ள கோர்ன் (Hoorn) மாகாணத்தின் பெயரை வைத்தனர். இதுவே நாளடைவில் கார்ன் என்றாயிற்று.

## உசாத்துணை
* "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.

## வெளி இணைப்புகள்
* 
* 
* Guide: How to visit Cape Horn
* International Association of Cape Horners
* Chilean Brotherhood of Cape Horn Captains (Caphorniers)
* Adventurer George Kourounis' expedition to Cape Horn
* ''A monument at the end of the world'' – Chilean sculptor José Balcells' article (Spanish)
* Robert FitzRoy's commemorative plaque in Horn Island (image)
* ''Cape Horn, Tierra Del Fuego, Antarctica and South Georgia'' – antique charts of the Cape Horn region
* ''Sailing Way Down South'' – Ellen MacArthur's rendezvous at Cabo de Hornos
* Satellite image and infopoints on BlooSee

பகுப்பு:வளைகுடாக்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
என்றி அட்சன்

**என்றி அட்ஸன்** (Henry Hudson) ஆசிய நாடுகளுக்குப் புதுவழி கண்டுபிடிக்க முயன்ற இங்கிலாந்தைச் சார்ந்த கப்பலோட்டி ஆவார்.

## 1607ல் கடற்பயணம்
வட துருவத்தின் வழியாக சப்பானுக்கும் சீனாவுக்கும் செல்ல முடியுமென்று ஹட்ஸன் கருதினார். இதற்காக 1607-ல் இவர் ஒரு கப்பலில் புறப்பட்டார். கிரீன்லாந்தைத் தாண்டிச் சென்றபோது, கடல் உறைந்து இவருடைய வழியை மறைத்தது. எனவே இவர் திரும்பிவிட்டார். அடுத்த ஆண்டும் இவர் புறப்பட்டுச் சென்றபோது, இவ்விதமே தோல்வியுற்றுத் திரும்பினார்.

## 1609ல் கடற்பயணம்
ஆலந்து டச்சு கிழக்கிந்தியக் கம்பெனி நிறுவனத்திற்காக அட்சன் 1609-ல் தம் மூன்றாவது பயணத்தை மேற்கொண்டார். முன்போலவே, கடல் உறைந்து இவருடைய பாதையை மறைத்தது. இவர் தாயகம் திரும்பாமல், மேற்குத்திசை வழியாகச் சீனாவுக்குச் செல்ல நினைத்து, வட அமெரிக்கக் கரையோரமாகச் சென்றார். அங்கு, இப்போது நியூயார்க் நகரம் உள்ள விரிகுடாவை அடைந்து, ஆற்றின் வழியாக உட்பிரதேசத்திற்குச் சென்றார். அப்பிரதேசத்தைத் தாம் கண்டுபிடித்ததால், அது தம்மை அனுப்பிவைத்த டச்சுக்காரர்களுக்குச் சொந்தமென அறிவித்தார். டச்சக்காரர்கள் பிறகு அங்குக் குடியேறினர். அதுவே பின்னர் நியூயார்க் நகரமாக வளர்ச்சி அடைந்தது.

## 1610ல் கடற்பயணம்
ஆலந்துக்கு அட்சன் திரும்பிச் செல்லும்போது லண்டனில் இவருடைய கப்பலை ஆங்கிலேயர் பறிமுதல் செய்தனர். இங்கிலாந்துக்கே இனி சேவை செய்வதாக அட்சன் வாக்குறுதி அளித்து, தம் நான்காவது கடல் பயணத்தை ஆங்கிலக் கப்பலொன்றில் 1610ல் மேற்கொண்டார்.  கிரீன்லாந்தைக் கடந்து செல்லும்போது கடல் உறைந்துவிட்டது. கப்பலும் சிக்கிக்கொண்டது. உணவும் தீர்ந்துபோனதால் ஹட்ஸனும் அவருடன் சென்றவர்களும் மிகுந்த துன்பம் அடைந்தனர்.

## 1611ல் கடற்பயணம்
1611ல்	கோடைக்காலம் வந்து கப்பல் புறப்பட்டபோது, கப்பலிலிருந்த சிலர் ஹட்ஸனுக்கு எதிராகக் கிளர்ச்சி செய்தனர். ஹட்ஸனையும் அவருடைய இளம் மகனையும் மற்றும் ஏழுபேர்களையும் பாதுகாப்பற்ற ஒரு சிறு படகில் ஏற்றி அனுப்பிவிட்டார்கள். படகு எங்கு சென்றதோ, தெரியவில்லை.  ஹட்ஸனைப் பற்றிய விவரமும் கிடைக்கவில்லை. ஹென்றி ஹட்ஸன் 1611-ல் மறைந்தார்.

## புகழ்
இவர் மறைவதற்கு நான்கு ஆண்டுகளுக்கு முன்தான் என்றி அட்சனுடைய புகழ் பரவியது. அதற்கு இவர் மேற்கொண்ட கடல் பயணங்களே காரணம். வட அமெரிக்காவிலுள்ள அட்சன் ஆறு, அட்சன் விரிகுடா, அட்சன் நீரிணை ஆகியவை இவர் பெயரால் அழைக்கப்படுபவை.

## மேற்கோள்கள்
* "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.

## வெளி இணைப்புகள்
# http://www.biographi.ca/009004-119.01-e.php?&id_nbr=343
# http://www.gutenberg.net/etext/13442 
# http://www.hudsonriver.com/halfmoonpress/stories/hudson.htm 
# http://www.elizabethan-era.org.uk/henry-hudson.htm
# http://www.u-s-history.com/pages/h1146.html
# https://www.findagrave.com/cgi-bin/fg.cgi?page=gr&GRid=6621707
# http://www.henryhudson.info/
# http://www.mcny.org/exhibition/amsterdam-new-amsterdam 
# http://www.nfb.ca/film/last_voyage_of_henry_hudson
# http://www.chass.utoronto.ca/~cpercy/hell/anthology/travel/Travel1625Pricket.htm 

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:நாடுகாண் பயணிகள்
பகுப்பு:1611 இறப்புகள்
வத்தித்திறன்

**வத்தித்திறன்** அல்லது **மெழுகுதிரித்திறன்** (*candlepower*, சுருக்கம்: **cp** அல்லது **CP**) என்பது ஒளிச்செறிவை அளவிடும் ஓர் அலகு ஆகும். மெழுகுவர்த்தி ஒன்றின் குறிப்பிட்ட அளவு அல்லது அதன் கூறுகளினால் வெளிப்படும் ஒளியுடன் தொடர்புடைய ஒளிச்செறிவை இது வெளிப்படுத்துகிறது. ஒரு வத்தித்திறன் 0.981 கேண்டெலாக்களுக்கு சமம். இன்றைய பயன்பாட்டில், *வத்தித்திறன்* என்பது சில சமயங்களில் *கேண்டெலா* இற்கு ஒத்த பொருளாக பயன்படுத்தப்படுகிறது.

## வரலாறு
வத்தித்திறன் என்ற சொல் முதலில் ஐக்கிய இராச்சியத்தில், 1860 இன் பெருநகர எரிவாயுச் சட்டம் மூலம் வரையறுக்கப்பட்டது, 1⁄6 பவுண்டுகள் (76 கிராம்) எடையுள்ள ஒரு தூய இசுப்பெர்மாசெட்டி மெழுகுவர்த்தியால் (திமிங்கலத்தலை எண்ணெய்க்கொழுப்பினால் செய்யப்படும் மெழுகு) உற்பத்தி செய்யப்படும் ஒளி, ஒரு மணி நேரத்திற்கு 120 தானியங்கள் (7.8 கிராம்) என்ற விகிதத்தில் எரிகிறது. இந்த எண்ணெய்க் கொழுப்பினால் தரம் வாய்ந்த மெழுகுதிரிகள் முன்னர் உற்பத்தி செய்யப்பட்டன. 

இங்கிலாந்து வத்தித்திறனை ஒரு அலகாக நிறுவிய நேரத்தில், பிரான்சில் தர ஒளியானது கார்செல் அடுப்பின் ஒளிச்செறிவை அடிப்படையாகக் கொண்டது. ஒரு குறிப்பிட்ட விகிதத்தில் சுத்தமான கொல்சா எண்ணெய் (பிராசிகா கேம்பெஸ்ட்ரிஸ் தாவரத்தின் விதையிலிருந்து பெறப்பட்டது) எரியும் விளக்கிலிருந்து வெளிப்படும் வெளிச்சம் என்று அவர்கள் அலகை வரையறுத்தனர். பத்து நிலையான மெழுகுவர்த்திகள் ஒரு கார்செல் அடுப்பிற்குச் சமம்.

1921 ஆம் ஆண்டில், CIE எனக் குறிப்பிடப்படும் ஒளிக்கான பன்னாட்டு ஆணையம், பன்னாட்டு மெழுகுவர்த்தியை ஒரு கார்பன் இழை ஒளிரும் விளக்கின் அடிப்படையில் மறுவரையறை செய்தது. 1937 ஆம் ஆண்டில், மெழுகுவர்த்தி மீண்டும் மறுவரையறை செய்யப்பட்டது - திரவ பிளாட்டினத்தின் உறைபனி புள்ளியில் ஒரு கரும்பொருளின் ஒளிச்செறிவு, ஒரு சதுர சென்டிமீட்டருக்கு 58.9 பன்னாட்டு மெழுகுவர்த்திகளுக்கு சமம்.

1948 இல், அனைத்துலக முறை அலகுகள் (SI) வத்தித்திறனுக்காக கேண்டெலா என்ற அலகை அறிமுகப்படுத்தியது. ஒரு *வத்தித்திறன்* அலகு கிட்டத்தட்ட 0.981 கேண்டெலா ஆகும். பொதுவாக இன்றைய பயன்பாட்டில், ஒரு *வத்தித்திறன்* இப்போது நேரடியாக (1:1) கேண்டெலாக்களின் எண்ணிக்கைக்கு சமமாகிறது.

## இவற்றையும் பார்க்க
* கேண்டெலா
* லூமன்

## மேற்கோள்கள்

## வெளி இணைப்புகள்
* 
* International candle at Sizes.com Last revised: 27 June 2007. Accessed July 2007
* Candle History - Candlepower 2003 Bob Sherman at Craftcave. Accessed July 2007.
* Brief History Of Lighting 2004 by The Wolfstone Group.  Accessed July 2007.
* A History of Light and Lighting by Bill Williams Edition: 2.3 - (2005) Accessed July 2007.
* 
* 

பகுப்பு:ஒளிச்செறிவின் அலகுகள்
பகுப்பு:வழக்கொழிந்த அலகுகள்
பகுப்பு:இயற்பியல் கணியங்கள்
பகுப்பு:ஒளியளவியல்
பகுப்பு:ஒளியமைப்பு
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
அ. மு. சரவண முதலியார்

**அரசன்குடி முத்துசாமி சரவண முதலியார்** என்பவர் தமிழில் சாகித்திய அகாதெமி விருது பெற்ற அ. ச. ஞானசம்பந்தனின் தந்தை ஆவார். சைவமும் தமிழும் தழைக்கச் செய்த அறிஞர்களுள் இவரும் ஒருவர்.
## பிறப்பும் வாழ்வும்
இவர் 1887 ஆம் ஆண்டு முத்துசாமி- சீதை அம்மாளுக்கு மூன்றாவது குழந்தையாகப் பிறந்தவர். இவர் பிறந்த ஊர் அரசங்குடி. இவர் அறுவை வாணிகம் புரிந்து, லால்குடிக்குக் குடியேறினார்.
## ஆற்றிய பணிகள்
1928 ஆம் ஆண்டு முதல் செட்டிநாட்டிலுள்ள கீழைச் சிவல்பட்டி மீனாட்சி சுந்தரேசுவரர் கலாசாலைத் தலைமைப் பொறுப்பை ஏற்றார். 1930 ஆம் ஆண்டு லால்குடி உயர்நிலைப் பள்ளியில் தமிழாசிரியராகவும், பின்னர் திருச்சி மாவட்ட பள்ளிகள் பலவற்றில் தமிழாசிரியராகவும் பணியாற்றி 1943 இல் பணி ஓய்வு பெற்றுள்ளார்.
## படைப்புகள்
தமிழ்ப் புலமை பெற்ற இவர், அறிஞர் ந.மு.வேங்கடசாமி நாட்டாருடன் இணைந்து, திருவிளையாடல் புராணத்திற்குப் பேருரை எழுதியுள்ளார்.
எழுதிய நூல்கள்:
* அமுதடி அடைந்த அன்பர்
* இரு பெருமக்கள்
* கட்டுரைப் பொழில்.
## பட்டங்கள்
திருச்சி சைவ சித்தாந்த சபை சார்பில் இவருக்கு, *பெருஞ் சொல் விளக்கனார்* எனும் பட்டம் வழங்கப்பட்டது. 
## உசாத்துணை
1) தமிழ்ப் பொழில், இதழ், கரந்தைத் தமிழ்ச் சங்கம், தஞ்சை- 1958.
2) சரவண முதலியார், கட்டுரைப் பொழில், கங்கைப் புத்தக நிலையம்-2005.
3) பெரியபெருமாள், " தமிழ் வளர்த்த நல்லறிஞர்கள் " மதி நிலையம்-2004.

பகுப்பு:தமிழ்ப் புலவர்கள்
பகுப்பு:திருச்சி மாவட்ட மக்கள்
மீரான் மைதீன்

**மீரான் மைதீன்** (*Meeran Mohideen*)  இந்தியாவின், தமிழ்நாட்டிலுள்ள, கன்னியாகுமரி மாவட்டத்தைச் சேர்ந்த ஓர் இலக்கியவாதியாவார். 1968 ஆம் ஆண்டு பெருவிளை என்ற கிராமத்தில் பிறந்தார். சிறுகதை எழுத்தாளரான இவர் மேடை நாடகக் கலைஞராகவும், பேச்சாளராகவும், திரைப்பட உதவி இயக்குனராகவும் இருந்துள்ளார். மேடைகளில் கதை சொல்லியாகவும் இயங்கி வருகிறார். 1998 ஆம் ஆண்டில் இவர் எழுதத் தொடங்கினார்.

## சிறுகதைப் படைப்புகள்
# கவர்னர் பெத்தா 
# ரோசம்மா பீவி
# சித்திரம் காட்டி நகர்கிறது

## குறும்புதினம்
# மச்சுதூன்

## புதினங்கள்
#ஓதி எறியப்படாத முட்டைகள்
#அஜ்னபீ

## குறும்படம்
# அழகிய நாயகி

## பெற்ற பரிசுகள்

# சோதி விநாயகம் பரிசு
# நியூ செஞ்சுரி புத்தக நிறுவனப் பரிசு

## மேற்கோள்

பகுப்பு:தமிழ் எழுத்தாளர்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1968 பிறப்புகள்
பார்வதிபுரம்

* பார்வதிபுரம், வடலூர்
* பார்வதிபுரம், ஆந்திரப் பிரதேசம்
* பார்வதிபுரம் (கன்னியாகுமரி மாவட்டம்)
* பார்வதிபுரம் சட்டமன்றத் தொகுதி
ஓட்டோ வாலெக்

**ஓட்டோ வாலெக்** (*Otto Wallach* மார்ச் 27, 1847 - பிப்ரவரி 26, 1931) என்பவர் வேதியியல் துறையில் நோபல் பரிசு பெற்ற செர்மானிய அறிவியல் அறிஞர் ஆவார்.

## பிறப்பும் கல்வியும்
*1847* ஆம் ஆண்டு மார்ச்சு மாதம் 27 ஆம் நாள் பிரசியாவின் கோனிசுபர்க் நகரில் பிறந்தவர் ஓட்டோ வாலெக். போட்சுடானில் சிம்னாசியம் பள்ளியில் படித்தார். இலக்கியமும் கலை வரலாறும் பள்ளியில் கற்றுத்தரப்பட்டது. இவற்றில் ஓட்டோ வாலெக் அதிக ஆர்வம் காட்டினார். தன்னார்வத்துடன் வீட்டில் **வேதியியல்** பயின்று பரிசோதனைகள் செய்தார்.

டொலுயீன் ஐசோமெர் குறித்து ஆராய்ச்சி செய்த ஓட்டோ வாலெக் *கோட்டிங்கன் பல்கலைக் கழகத்தில்* 22 ஆவது வயதில் முனைவர் பட்டம் பெற்றார்.

## பணியும் விருதும்
*டர்பீன் அண்ட் கேம்பர்* என்ற நூலை எழுதியுள்ளார். கொழுப்பு வட்டக் கலவை என்ற அலிசைக்ளிக் கூட்டுப் பொருள் ஆராய்ச்சிகளுக்கும் கரிம வேதியியலில் இவரின் பங்களிப்புக்கும் வேதியியலுக்கான *நோபல் பரிசு* ஓட்டோ வாலெக்கிற்கு **1910** ஆம் ஆண்டு வழங்கப்பட்டது.

## இறப்பு
கடைசி வரை பல ஆராய்ச்சிகளை மேற்கொண்டு வந்த ஓட்டோ வாலெக் **1931** ஆம் ஆண்டு பிப்ரவரி 26 ஆம் நாள் மறைந்தார்.

## மேற்கோள்கள்

## வெளியிணைப்புகள்

* Nobel Lecture *Alicyclic Compounds* from Nobelprize.org website
* Biography Biography from Nobelprize.org website
* Otto Wallach at the NNDB website.

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:செருமானிய வேதியியலாளர்கள்
பகுப்பு:1847 பிறப்புகள்
பகுப்பு:1931 இறப்புகள்
பகுப்பு:நோபல் வேதியியற் பரிசு பெற்றவர்கள்‎
கார்பாக்சிசைக்ளோபாசுபமைடு

**கார்பாக்சிசைக்ளோபாசுபமைடு** *(Carboxycyclophosphamide)* என்பது C7H15Cl2N2O4P என்ற மூலக்கூற்று வாய்ப்பாடு கொண்ட செல்நச்சு புற்றுநோய்முறி மருந்தான சைட்டோபாசுபமைட்டின் வீரியமற்ற வளர்சிதை விளைபொருளாகும். சைக்ளோபாசுபமைடின் செயல்முடக்க வளர்சிதைமாற்ற வழிமுறையில், முதலில் 4-ஐதராக்சிசைக்ளோபாசுபமைடாகவும் பின்னர் பகுதியாக ஆல்டோபாசுபமைடாக இயங்குச் சமநிலை மாற்றமடைகிறது. பின்னர் இந்த ஆல்டோபாசுபமைடு ஆல்டிகைடு டி ஐதரசனேசு என்ற நொதியால் ஆக்சிசனேற்றம் செய்யப்பட்டு கார்பாக்சிசைக்ளோபாசுபமைடு உருவாகிறது

## மேற்கோள்கள்
.

பகுப்பு:கரிமச் சேர்மங்கள்
பகுப்பு:மனித மருந்து வளர்சிதைப் பொருட்கள்